Blazs de Leso

Blazs de Leso i Olavarjeta (; dzimis ; miris ) bija Spānijas Karaliskās flotes virsnieks, kurš vislabāk pazīstams ar savu uzvaru 1741. gada Kartahenas kaujā Dženkinsa auss kara laikā, kur viņa vadītie spēki sakāva lielus britu iebrukuma spēkus admirāļa Edvarda Vernona vadībā.

Pazīstams arī kā Patapalo ("Koka kāja") un vēlāk kā Mediohombre (Puscilvēks) daudzo ievainojumu dēļ. Visas savas jūras kara karjeras laikā Leso guva daudzus smagus ievainojumus; viņš zaudēja kreiso aci, labās rokas pilnīgu kustīgumu un viņam amputēja kreiso kāju pēc tam, kad viņam trāpīja lielgabala šāviņš. Viņš uztvēra savas brūces un fiziskās traumas kā medaļas, atsakoties valkāt acu pārsēju, lai paslēptu savu bojāto aci. Iepriekšējo kauju laikā gūto ievainojumu dēļ viņš iemantoja savu vienaudžu un karavīru cieņu.Henao, Jesús María; Arrubla, Gerardo. Historia de Colombia para la Enseñanza Secundaria (Bogotá, 1920) "...el famoso General de los galeones don Blas de Lezo, marino vascongado, quien en combates anteriores, en Málaga, Tolón y Barcelona había perdido la pierna izquierda, el ojo izquierdo y el brazo derecho a la edad de 25 años; este medio hombre contribuyó poderosamente al triunfo que obtuvieron las armas castellanas." Leso mēdza teikt, ka kājas trūkums nenozīmē drosmīgas sirds trūkumu. Uzskata, ka viņš dažkārt atcerējās slaveno holandiešu admirāli Kornēliju Jolu, kuru viņa koka protēzes dēļ dēvēja par "koka kāju", kā jūrnieka piemēru, kurš uzsāka lielus pasākumus un ieguva lielu slavu, īpaši pirātismā un privāto kuģu ekspluatācijā, neskatoties uz savu teorētisko invaliditāti.Cesáreo Fernández Duro, Historia de la Armada española desde la unión de los reinos de Castilla y Aragón (Madrid, 1895-1903).

Leso aizstāvot Kartahenu pret admirāļa Vernona ievērojami lielākajiem spēkiem, nostiprināja savu mantojumu kā vienam no ievērojamākajiem militārajiem komandieriem Spānijas vēsturē. Viņu bieži atzīst par vienu no Spānijas labākajiem jūras spēku virsniekiem.Larrie D. Ferreiro, Measure of the Earth: The Enlightenment Expedition That Reshaped Our World, (Basic Books, 2011), 191.

 Biogrāfija 
Blazs de Leso piedzima Pasahesas pilsētā, Basku zemē, Spānijā. Savu karjeru jūras spēkos viņš uzsāka 1701. gadā kā gardemarīns Francijas-Spānijas flotē. 1704. gadā viņš cīnījās Malagas kaujā, kur viņa kreisā kāja tika smagi ievainota un amputēta zem ceļa. Blazs vēlāk piedalījās Penjiskolas un Palermo atbrīvošanā, par ko viņš tika paaugstināts par leitnantu. 1707. gadā, aizstāvot Tulonu, viņš zaudēja kreiso aci. 1713. gadā viņš tika paaugstināts par kapteini. 1714. gadā Blazs zaudēja labo roku Barselonas aplenkuma laikā, kur viņš komandēja septiņdesmit lielgabalu kuģi Campanella, kas bloķēja pilsētu no jūras. Vēlāk viņš dienēja Klusajā okeāna reģionā no 1720. līdz 1728. gadam. Tomēr viņš atgriezās Spānijā jau 1730. gadā.

 Kartahenas aplenkums 
1737. gadā de Leso bija ieradies Kartahenas pilsētā, mūsdienu Kolumbijas teritorijā. Milzīgais britu uzbrukums notika no 1741. gada 13. marta līdz 20. maijam. Blaza de Leso vadīto spēku priekšrocības bija galvenais cietoksnis un sekundāro nocietinājumu laicīga izveidošana. Kaujas rezultātā Britu zaudējumi bija lieli — aptuveni 4500 kritušo, seši nogremdēti kuģi un septiņpadsmit līdz divdesmit smagi bojāti.

 Nāve 
Blazs de Leso nomira četrus mēnešus pēc Kartahenas kaujas, un laikabiedru avots norāda, ka viņa nāves cēlonis bija epidēmiskais tīfs.Letter from Rodrigo Torres to Zenón de Somodevilla, Marqués de la Ensenada, 28 October 1741. Un viņa kapa vieta nav zināma.

 Piemiņa 
Vēlāk viņu godināja par savu lomu Kartahenas aplenkuma atvairīšanā; viņa vārdā nosaukts laukums un avēnija mūsdienu Kartahenas pilsētā. Mūsdienās viņa statuja atrodas Castillo San Felipe de Barajas cietokšņa priekšā. 2011. gadā konferences laikā par Blaza de Leso vietu vēsturē un par godu Kartahenas aizstāvēšanas 270. gadadienai pie sienas laukumā Plaza de los Coches, pie Pulksteņa torņa portāla, uzstādīja piemiņas plāksni.Medallas, Mapas y Grabados: La Iconografía de la Defensa de Cartagena" Razon Cartografica, in Spanish 2014. gada novembrī Madrides Kolumba laukumā (Plaza Colón) uzstādīja  kilogramus smagu de Leso statuju.
Blaza De Leso vārdā nosaukti vairāki kuģi Spānijas un Kolumbijas kara flotēs. 2013. gadā Madrides Jūras muzejs organizēja izstādi par Blazu de Leso, kurā bija apskatāmi portreti, uniformas un kaujas plānu reprodukcijas.

 Atsauces 

 Ārējās saites 

 2009 plaque honoring Blas de Lezo in Categena "Cartagena de Indias: heroísmo, patrimonio y placer en Colombia" Guía turística de Cartagena de Indias 2.0Viajes

Kategorija:1689. gadā dzimušie
Kategorija:1741. gadā mirušie
Kategorija:Baski
Kategorija:Spānijas militārpersonas